**Урок па сацыяльна-бытавой арыенціроўцы**

**Праграма:** першае аддзяленне дапаможнай школы для дзяцей з інтэлектуальнай недастатковасцю

**Клас:** 8

**Тэма:** Выкарыстанне электрабытавых прыбораў для эканоміі часу пры прыгатаванні ежы.

**Мэта:** садзейнічаць фарміраванню прадстаўлення аб электрапрыборах, іх прызначэнні і значнасці пры прыгатаванні ежы.

**Задачы:**

**Адукацыйныя:**

1. Пазнаёміць з паняццем “электрапрыбор”, разнастаўнасцю сучасных кухонных электрапрыбораў, іх назначэннем.

2. Вучыць карыстацца электрычнай агароднінарэзкай у адпаведнасці з патрабаваннямі тэхнікі бяспекі.

3. Садзейнічаць набыццю ведаў аб гісторыі бытавых кухонных электрапрыбораў.

**Карэкцыйна-развіваючыя:**

1. Развіццё і карэкцыя мысліцельнай дзейнасці, фарміраванне ўмення аналізаваць, параўноўваць, рабіць вывады.

2. Карэкцыя ўвагі, зрокавай памяці.

3. Карэкцыя і развіццё маўлення праз абагачэнне слоўнікавага запасу.

**Выхаваўчыя:**

1. Выхоўваць эканамічную культуру вучняў.

2. Ствараць прадпасылкі для паспяховай сацыялізацыі.

**Абсталяванне:** кухонныя электрапрыборы, кухонныя інструменты, прыстасаванні, посуд,кіраўніцтвы па эксплуатацыі (інструкцыі), карткі назвы кухонных прыбораў, апрацоўчая дошка, нож, сталовыя лыжкі, прадукты (морква, часнок, маянэз), 2 фартухі, рабочы бланк з заданнямі, карткі з рэбусам, каляровы тэст.

**Сродкі навучання:** прэзентацыя, ПК, праектар.

**Ход урока**

**І. Арганізацыя пачатку ўрока.**

- Добры дзень, рабяты.

-У нас сёння на ўроку шмат гасцей. Павітайце іх (вучні кіўком галавы вітаюць настаўнікаў). Паглядзіце ім у вочы, падарыце сваі ўсмешкі.

- Сядайце.

**ІІ. Падрыхтоўка да засваення новага матэрыялу.**

- Рабяты, я прапаноўваю вам паспрабаваць здагадацца, аб чым пойдзе размова на нашым сённяшнім уроку. Для гэтага вам неабходна выканаць заданне “Знайдзі лішні прадмет”. *(На слайдзе прадстаўлены выявы дрэва, халадзільніка, тостара, чайніка, праса і г.д.).*

- Чаму дрэва з’яўляецца ў данным выпадку лішнім прадметам? Што агульнае аб’ядноўвае ўсе астатнія прадметы?

- Правільна. Але, нягледзячы на гэты агульны прызнак, на слайдзе ёсць яшчэ лішні прадмет. Знайдзіце яго.

- Чаму менавіта будзільнік з’яўляецца лішнім? *(Ён не працуе ад электрычнасці).*

- Знайдзіце яшчэ адзін лішні прадмет.

- Чаму прас з’яўляецца лішнім прадметам?

- Знайдзіце яшчэ лішні прадмет.

- Як вы лічыце, чаму халадзільнік тут лішні? *(Гэта электраабсталяванне).*

- Сапраўды. Усе астатнія прадметы з’яўляюцца кухоннымі электрапрыборамі.

**ІІІ. Паведамленне тэмы і задач урока.**

- Сёння на ўроку павінны сфармуліраваць паняцце “электрапрыбор”, абагуліть веды аб кухонных электрапрыборах, якія дапамагаюць нам пры прыгатаванні ежы, правядзёмневялікую практычную работу і пагаворым, дзе і як мы можам даведацца аб навінках электрабытавой тэхнікі.

- Тэма нашага ўрока: “Выкарыстанне электрабытавых прыбораў для эканоміі часу пры прыгатаванні ежы”.

**ІV. Вывучэнне новага матэрыялу.**

**1. Заданне “Устаў патрэбнае слова”.**

**-**З кожным годам усё новыя і новыя электрабытавыя прыборы ўваходзяць у наша жыццё. Сёння ўжо цяжка прадставіць нашы дамы без гэтых верных памочнікаў, якія не толькі аблягчаюць выкананне розных спраў, але і каласальна эканомяць час.

- На экране вы бачыце запіс тэрміну “электрапрыбор”. Але тут не хапае некалькіх слоў. Паспрабуйце іх уставіць (***электрычнасці, карысную, ўстройства***).

Электрапрыбор – гэта электрычнае ***ўстройства***, якое прыводзіцца ў дзейнасць з дапамогай ***электрычнасці*** і выконвае ***карысную*** работу.

**2. Гульня “Знайдзі пару”.**

- Прадстаўце, што вы трапілі ў музей бытавой тэхнікі. Прачытайце назвы экспазіцый (***кухонныя электрапрыборы, кухонныя інструменты, прыстасаванні, посуд***).

- Вам неабходна да кожнага электрапрыбора падабраць адпаведны яму інструмент, прыстасаванне ці посуд і даць ім назву.

|  |  |
| --- | --- |
| **Кухонныя электрапрыборы** | **Кухонныя інструменты, прыстасаванні, посуд** |
| Электрычная мясарубка | Мясарубка |
| Электрачайнік | Чайнік |
| Міксер | Венчык |
| Электрычная кававарка | Турка |
| Электрычная кавамолка | Кавамолка, ступка. |
| Электрычная агароднінарэзка | Агароднінарэзка, тарка. |

**3. Адгадванне загадак, запаўненне табліцы** (Дадатак 1).

- А зараз мы больш падрабязна пагаворым пра электрапрыборы, якія дапамагаюць нам пры прыгатаванні ежы.

- Адгадайце загадку.

Яго ў разетку мы ўключаем,

Калі захочацца нам чаю. ***(Чайнік)***

- Які з гэтых чайнікаў з’яўляецца электрычным?

- З якой мэтай мы выкарыстоўваем чайнік пры прыгатаванні ежы?

- У чым перавага электрачайніка?*(Хуткасць нагрэву вады, аўтаматычнае адключэнне).*

- Як правільна карыстацца электрычным чайнікам?

(Запіс у табліцы)

- Адгадайце наступную загадку.

Ён імгненна без праблем

Нам саб’е для торта крэм. ***(Міксер)***

- Які з двух прадстаўленых відаў міксераў з’яўляецца электрычным?

- З якой мэтай мы выкарыстоўваем міксер у працэсе прыгатавання ежы? *(Для ўзбівання яек, прыгатавання рэдкага цеста).*

- У чым перавага электрычнага міксера?

- Так, электрычны міксер зручня тым, што ён хутчэй, акуратней і без усякіх затрат нашых сіл узбівае прадукты.

(Запіс у табліцы)

- Як правільна карыстацца міксерам? *(Дэманстрацыя насадак і рэжымаў работы).*

- Наступная загадка.

Калі ў сетку яе ўключыць,

Можна мяса ўсё здрабніць. ***(Мясарубка)***

- На якім малюнку паказана электрычная мясарубка?

- З якой мэтай мы выкарыстоўваем мясарубку? *(Прыгатаванне фаршу).*

- Якая мясарубка з’яўляецца больш зручнай ва ўжыванні?

- Сапраўды, электрычная мясарубка дазваляе нам без лішніх намаганняў прыгатаваць фарш за лічаныя хвіліны.

- Якія правілы бяспекі трэба помніць пры рабоце з электрамясарубкай?

(Запіс у табліцы)

- Наступная загадка.

Ён займае мала месца,

Можа вымясіць вам цеста.

Гэты магутны агрэгат

Нашынкуе вам у салат

Цыбулю, перац, агуркі,

Капусту, моркву, буракі. ***(Кухонны камбайн)***

- Якія функцыі выконвае кухонны камбайн? *(Крышэнне, нарэзка прадуктаў, прыгатаванне фаршу, адцісканне соку).*

- Сапраўды, выкарыстанне кухоннага камбайна дазваляе значна паскорыць працэс прыгатавання многіх страў.

(Запіс у табліцы)

- Адгадайце апошнюю загадку.

Запускаем у звер-машыну

Слівы, грушы, апельсіны.

З фруктамі люта яна паступае

І хутка кубкі сокам напаўняе. ***(Сокавыціскалка)***

- Для чаго мы выкарыстоўваем сокавыціскалку? *(Адцісканне соку).*

- Паглядзіце ўважліва на сучасную электрычную сокавыціскалку і тую, якой карысталіся ранней. Апішыце перавагу першай.

(Запіс у табліцы)

- Мы разгледзелі толькі невялікую частку электрапрыбораў, якія часцей за ўсё сустракаюцца на кухнях. На самай справе іх намнога больш. Паглядзіце на наступны слайд. Паспрабуйце назваць электрпрыборы вядомыя вам.

**V. Фізкультхвілінка.**

**VI. Практычная работа.**

**Этап № 1.**

- Калі вы набылі электрабытавы прыбор, то ў першую чаргу неабходна дасканала вывучыць інструкцыю да гэтага прыбора. (Дэманстрацыя інструкцый электрапрыбораў).

Інструкцыя – гэта правілы карыстання ці кіраўніцтва па эксплуатацыі бытавога прыбора. *(Запіс тэрміна ў сшытак).*

- Прачытайце са слайда, якая інфармацыя змяшчаецца ў гэтым дакуменце.

Змест інструкцыі:

* *агульныя звесткі пра прыбор;*
* *правілы карыстання;*
* *практычныя парады па прыгатаванні страў;*
* *устаноўка прыбора;*
* *догляд за прыборам;*
* *патрабаванні тэхнікі бяспекі;*

*інфармацыя аб вытворцы.*

**Этап № 2.**

- Зараз нам неабходна ўстанавіць электрычную агароднінарэзку. З мэтай эканоміі часу чытанне інструкцыі мы заменім на дыдыктычнуюгульню **“Запомні і паўтары”.***(Настаўнік дэманструе паслядоўнасць дзеянняў пры зборцы прыбора, вучні павінны запомніць і паўтарыць).*

**Этап № 3.**

- Перш чым прыступіць да работы, трэба падрыхтаваць рабочае месца. *(На парву выстаўляюцца ўсе неабходныя матэрыялы, электрычную агароднінарэзку, кухонныя інструменты, прыстасаванні, посуд, агародніну. Вучні апранаюць кухонныя фартухі).*

**Этап № 4.**

*-* Усё, што неабходна для практычнай работы ў нас падрыхтавана. Але, перш чым прыступіць да работы, давайце паўторым правілы тэхнікі бяспекі пры рабоце з электрапрыборамі і нажом. *(Вучні павінны назваць правілы абыходжання з электрапрыборамі і нажом).*

**Этап № 4.**

- Ну а зараз вы павінны з дапамогай электрычнай агароднінарэзкі і таркі нацерці моркву. А я з дапамогай секундамера засяку час, за які вы выканаеце гэта заданне. А пасля павінны зравіць вывады аб эфектыўнасці работы. *(Вучні выконваюць практычную работу, робяць вывады аб эфектыўнасці работы электрапрыбора.)*

**Этап № 5.**

- З гатовай морквы кожны з вас зробіць свой салат. Дабаўце крыху часнаку, запраўце маянэзам. Пакаштуйце і скажыце, аднолькавыя ці розныя ў вас атрымаліся салаты. Яківывад можна зрабіць. (Вывад: салаты аднолькавыя, толькі адзін быў прыгатаваны хутчэй

**VII. Рубрыка “Цікава ведаць”.**

- Сёння існуе вялікая колькасць бытавых прыбораў, якімі мы можам карыстацца. Яны пастаянна ўдасканальваюцца, мяняецца іх дэзайн. Дзе і як мы можам даведацца аб навінках электрабытавой тэхнікі? Адказаць на гэта пытанне нам дапаможа кальмар Бэн, які прапануе адгадаць лікавы рэбус. *(Вучні адгадваюць рэбус і атрымліваюць слова “рэклама”(Дадатак 2)).*

- Так, менавіта рэклама дапамагае нам пазнаёміцца з навінкамі ў галіне бытавой тэхнікі, ведаць кошт тавару, магазіны, сачыць за скідкамі і г.д. *(Прагляд прэзентацыі “Віды рэкламы).*

**Віды рэкламы:**

- вонкавая (рэклама на вуліцах)

- рэклама на тэлебачанні

- радыёрэклама

- інтэрнэт рэклама

- пячатная рэклама (газеты, часопісы, лістоўкі, каталогі, плакаты)

- транспартная рэклама

- сувенірная рэклама.

**VIII. Замацаванне.**

**1. Работа з каляровым тэстам.**

- Падпішыце назвы кухонных электрапрыбораў на гэтым каляровым тэсце. *(Вучні павінны пад кожным малюнкам запісаць назву электрапрыбора (Дадатак 3)).*

**2. Узаемаправерка.**

- Праверце правільнасць выканання тэста адзін у аднаго. *(Вучні мяняюцца бланкамі задання і правяраюць тэст, пры неабходнасці ўказваюць на памылкі).*

- А зараз мы зверым вашы адказы з правільнымі. Я чытаю адказы, а вы, калі правільна, гаворыце “ТАК”, няправільна – “НЕ”.

**X. Падвядзенне вынікаў ўрока. Рэфлексія.**

- Рабяты, сёння мы з вамі гаварылі аб электрапрыборах, якія дазваляюць нам эканоміць час пры прыгатаванні ежы, і даказалі гэта, правёўшы практычную работу.

- Я вельмі задаволена тым, як вы працавалі на ўроку. *(Выстаўленне адзнак).*

- На прыканцы ўрока прадоўжыце, калі ласка, пяць сказаў.

1. Было цікава…

2. Я зразумеў (зразумела)…

3. Я навучыўся (навучылася)…

4. Зараз я магу…

5. Мяне здзівіла…

- Урок скончаны. Дзякуй вам за ўрок.

**Дадатак 1**

**Тэма:** Выкарыстанне электрабытавых прыбораў для эканоміі часу пры прыгатаванні ежы.

**Дата:**\_\_\_\_\_\_\_\_\_\_\_\_

**1. Заданне “Устаў патрэбнае слова”.**

Неабходна ўставіць словы (***электрычнасці, карысную, ўстройства***), каб атрымаўся запіс тэрміну “электрапрыбор”.

Электрапрыбор – гэта электрычнае ***\_\_\_\_\_\_\_\_\_\_\_\_\_\_\_\_\_\_***, якое прыводзіцца ў дзейнасць з дапамогай ***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***і выконвае ***\_\_\_\_\_\_\_\_\_\_\_\_\_\_\_\_\_\_\_***работу.

**2. Заданне “Запоўніць табліцу”.**

|  |  |
| --- | --- |
| **Электрапрыбор** | **Назначэнне** |
|  |  |
|  |  |
|  |  |
|  |  |
|  |  |

**3. Заданне.**Запісаць, што такое “інструкцыя”.

**Інструкцыя**– гэта **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Дадатак 2**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **к** | **а** | **л** | **ь** | **м** | **а** | **р** |  |  | **Б** | **э** | **н** |
| **1** | **2** | **3** | **4** | **5** | **6** | **7** |  |  | **8** | **9** | **10** |

|  |  |  |  |  |  |  |
| --- | --- | --- | --- | --- | --- | --- |
| **7** | **9** | **1** | **3** | **2** | **5** | **6** |
|  |  |  |  |  |  |  |

**Дадатак 3**

Кухонныя электрапрыборы

Заданне: Падпішы назвы электрапрыбораў.

|  |  |
| --- | --- |
| **1**  **C:\Documents and Settings\Admin\Рабочий стол\Рисунок1.png\_\_\_\_\_\_\_\_\_\_\_\_\_\_\_** | **2**  **C:\Documents and Settings\Admin\Рабочий стол\Рисунок3.png\_\_\_\_\_\_\_\_\_\_\_\_\_\_** |
| **3**  **\_\_\_\_\_\_\_\_\_\_\_\_\_\_\_\_\_\_\_\_\_** | **4**  **\_\_\_\_\_\_\_\_\_\_\_\_\_\_\_\_\_\_** |
| **5**  **\_\_\_\_\_\_\_\_\_\_\_\_\_\_\_\_\_\_\_** | **6**  **\_\_\_\_\_\_\_\_\_\_\_\_\_\_\_\_\_\_\_** |
| **7**  **\_\_\_\_\_\_\_\_\_\_\_\_\_\_\_** | **8**  **\_\_\_\_\_\_\_\_\_\_\_\_\_\_** |
| **9**  **\_\_\_\_\_\_\_\_\_\_\_\_\_\_\_\_** | **10**  **\_\_\_\_\_\_\_\_\_\_\_\_\_\_\_\_\_** |